GENESI 38 NSO51 - Ka lebaka lona leo Juda o tlogetše - Bible Search
18Juda a re: Nka go neelang sa go ntshwarelela?
Thamara a re: Ke palamonwana ya gago, le moruka wa gago, le molamo wa gago. Juda a mo neela tšona, mme a tsena go yena. Mme Thamara a riboga. 19A tsoga mme a tloga, a yo apola lešira, a apara tša bohlologadi. 20Juda ge a roma mogwera wa gagwe wa Adulama a na le phokwana, gore a yo tšea dilo tšela tše mosadi yola a mo swareletšego ka tšona, a mo hloka. 21A botšiša banna ba motse woo a re: Seotswa sela se kae, se se bego se le Enaima mo tseleng?
Bona ba re: Go be go se seotswa mo.
22A boela go Juda a re: Ke mo hlokile; le banna ba motse woo ba re: Go be go se seotswa moo.
23Juda a re: A a itshwarele ka tšona; go re leša dihlong bathong a ka se ke a kgona; hleng ke mo rometše phokwana ye, mme o mo hlokile.
24Ya re ge go fetile dikgwedi e ka bago tše tharo, ba tsebiša Juda ba re: Thamara ngwetši ya gago o otswitše; e bile ke moima ka bootswa.
Juda a re: Mo ntšheng, a fišwe.
26Juda a di tseba a re: O mphentše; molato ke ge nna ke sa ka ka mo tšeiša Sela morwa wa ka. Mme a se ke a hlwa a mo tseba.
27Mohla a belega ba hwetša ka teng ga gagwe go na le mafahla. 28Ya re ge a belega, ngwana e mongwe a ntšhetša seatla ntle; mmelegiši a se swara a se tlemelela lenti le lehubedu a re: Ke yena e a tšwago pele. 29Fela a gomiša seatla, gwa tšwelela monnagwe. Mmelegiši a re: Yo hleng o šwahlile ka phahla! Mme ba mo reela leina la Pheretse (phahla). 30Gwa kgona go tšwa mogolwagwe a na le lenti le lehubedu seatleng; yena ba mo reela la Sera.